ddrg/super_eurlex huggingface dataset:
e)

Informacija apie kitų laivų padėtį ir kryptį, gauta ryšio priemonėmis (pvz., per automatinę atpažinimo sistemą, angl. AIS), turi būti rodoma tik jeigu ji yra nauja (beveik tikralaikė) ir tiksli. Kitų laivų padėtis ir kryptis neturi būti ekrane žymimos — nei nukreipto trikampio sutartiniu ženklu, — nei tikru laivo kontūru (pagal mastelį), jei negalima sužinoti apie šių kitų laivų kursą. Rekomenduojama tam naudoti bendro pobūdžio sutartinį ženklą. Rekomenduojamos šios laiko petrūkio vertės (iš IEC 62388): Laivo kategorija Nominalus pranešimų intervalas Maksimali laiko pertrūkio vertė Nominalus pranešimų intervalas Maksimali laiko pertrūkio vertė A klasė A klasė B klasė B klasė Laivo inkaras nuleistas arba laivas prišvartuotas ir juda ne didesniu kaip 3 mazgų greičiu (B klasės laivas – ne didesniu kaip 2 mazgų greičiu) 3 min 18 min 3 min 18 min Laivo inkaras nuleistas arba laivas prišvartuotas ir juda ne didesniu kaip 3 mazgų greičiu 10 s 60 s 3 min 18 min Laivas veikia SOLAS režimu ir juda 0–14 mazgų greičiu 10 s 60 s 30 s 180 s Laivas veikia SOLAS režimu, juda 0–14 mazgų greičiu ir keičia kursą 3 1/3 s 60 s 30 s 180 s Laivas veikia SOLAS režimu ir juda 14–23 mazgų greičiu 6 s 36 s 30 s 180 s Laivas veikia SOLAS režimu, juda 14–23 mazgų greičiu ir keičia kursą 2 s 36 s 30 s 180 s Laivas veikia SOLAS režimu ir juda didesniu nei 23 mazgų greičiu 2 s 30 s 30 s 180 s Laivas veikia SOLAS režimu, juda didesniu nei 23 mazgų greičiu ir keičia kursą 2 s 30 s 30 s 180 s Laivas veikia vidaus vandenų kelių laivams taikomu režimu 2–10 s 60 s — — AIS orientyrai turėtų būti žymimi kaip pasenę, jei judančių laivų padėties informacija yra senesnė kaip 30 sekundžių. Gali būti parodyta per vidaus vandenų AIS gauta informacija apie ketinimą (mėlynas ženklas) arba kitų laivų mėlynų kūgių skaičių, signalų būseną, įspėjimus apie oro sąlygas (EMMA) ir vandens lygį. Informacija apie ketinimą (mėlynas ženklas) gali būti parodyta simbolio dešinėje pusėje tik jei žinomas laivo kursas. Jeigu neturima informacijos apie kursą, parodoma tik informacija be krypties. Šioje lentelėje pateikiamas ekrano vaizdo pavyzdys: Mėlyno ženklo būsenos 0–2 ir pavojingų prekių rodymas Mėlynas ženklas Neprijungta arba nėra Nenustatyta Nustatyta Mėlyni kūgiai ne 1–3 ne 1–3 ne 1–3 Kursas Ne Sutartinis ženklas Taip Sutartinis ženklas Tikrasis pavidalas
(7)

tačiau, nepažeidžiant Reglamente (EB) Nr. 1107/2009 nustatytų įsipareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra Spodoptera littoralis nukleopolihedroviruso, registraciją. Valstybės narės atitinkamai turėtų iš dalies keisti, pakeisti arba panaikinti registraciją. Nukrypstant nuo to termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys;
(20)

Be to, „Stepan“ pabrėžė, kad jei dempingo tęsimosi sąvoka būtų taikyta individualiai kiekvienai įmonei, institucijos turėjo padaryti išvadą, kad „Dow Chemical“ nebetęsė dempingo, nes, Teismo nuomone, bendrovės dalis sudarė daugiau nei 85 % viso iš JAV importuoto produkto ir todėl turėjo svarstyti, ar buvo tikimybė, kad „Dow Chemical“ vykdomas dempingas gali pasikartoti. Kitų eksportuojančių įmonių atveju buvo nustatyta, kad dempingas buvo vykdytas ir dėl to institucijos turėjo nustatyti, ar buvo tikimybė, kad dempingas tęsis. „Stepan“ teigimu, dempingo tęsimosi tikimybės analizė atlikta iš esmės atsižvelgiant į visos šalies (JAV) nepanaudotus pajėgumus – 60 000 tonų. Atsižvelgiant į tai, kad Teismas nustatė, jog institucijos klaidingai įvertino nepanaudotus pajėgumus JAV, ir į tai, kad, „Stepan“ teigimu, nepanaudoti pajėgumai sudarė ne daugiau kaip 8 000 tonų, nebebuvo galima teigti, kad kitos eksportuojančios bendrovės tęs dempingą. Institucijoms taip pat būtų reikėję nagrinėti ir nustatyti dempingo pasikartojimo tikimybę.
(16)

Kaip nustatyta laikinojo reglamento 29 konstatuojamojoje dalyje, preliminariai apibrėžtas nagrinėjamasis produktas yra Argentinos ir Indonezijos kilmės riebalų rūgščių monoalkilesteriai ir (arba) parafininiai gazoliai, gaunami sintetinant ir (arba) apdorojant vandeniu, neiškastinės kilmės, tiek gryni, tiek mišinio pavidalo, kurių KN kodai šiuo metu yra ex 1516 20 98, ex 1518 00 91, ex 1518 00 95, ex 1518 00 99, ex 2710 19 43, ex 2710 19 46, ex 2710 19 47, 2710 20 11, 2710 20 15, 2710 20 17, ex 3824 90 97, 3826 00 10 ir ex 3826 00 90 (toliau – nagrinėjamasis produktas, kuris paprastai vadinamas biodyzelinu).
(33)

Produktas, kuriam taikoma ir priemonių galiojimo termino peržiūra, ir dalinė tarpinė peržiūra, yra Tarybos reglamente (EB) Nr. 452/2007 ir Tarybos įgyvendinimo reglamente (ES) Nr. 1243/2010 nagrinėtas produktas, t. y. Kinijos Liaudies Respublikos ir Ukrainos kilmės lyginimo lentos, pastatomosios arba nepastatomosios, sugeriančios garus arba nesugeriančios ir (arba) kurių paviršius yra šildantis (arba ne) ir (arba) pučiantis orą (arba ne), įskaitant rankovių lyginimo lentas, ir visos pagrindinės jų dalys, t. y. kojos, plokštės ir lygintuvo laikikliai, kurių KN kodai šiuo metu yra ex 3924 90 00, ex 4421 90 98, ex 7323 93 00, ex 7323 99 00, ex 8516 79 70 ir ex 8516 90 00 (toliau – nagrinėjamasis produktas).
1)

5 straipsnio 3 dalis pakeičiama taip: „3. Be to, 1 dalyje nurodytoje deklaracijoje patvirtinama, kad: a) produktai gauti ir (arba) perdirbti iki 2011 m. kovo 11 d. arba b) produktų, išskyrus Šidzuokos prefektūros kilmės arbatą ir grybus ir Jamanašio, Nagano, Nijigatos ar Aomorio prefektūrų kilmės grybus, kilmės prefektūros nėra Fukušimos, Gunmos, Ibarakio, Točigio, Miagio, Saitamos, Tokijo, Čibos, Kanagavos ir Ivatės prefektūros ir jie nėra siunčiami iš šių prefektūrų, arba c) produktų kilmės prefektūros yra Gunmos, Ibarakio, Točigio, Miagio, Saitamos, Tokijo, Čibos, Kanagavos ir Ivatės prefektūros ir jie yra siunčiami iš šių prefektūrų, tačiau jie nėra išvardyti šio reglamento IV priede (todėl šių produktų nereikalaujama tirti prieš eksportuojant), arba d) produktai siunčiami iš Fukušimos, Gunmos, Ibarakio, Točigio, Miagio, Saitamos, Tokijo, Čibos, Kanagavos ir Ivatės prefektūrų, tačiau jos nėra produktų kilmės prefektūros ir tranzito metu produktai nebuvo paveikti radioaktyvios spinduliuotės, arba e) jei produktai yra Šidzuokos prefektūros kilmės arbata ar grybai arba Jamanašio, Nagano, Nijigatos ar Aomorio prefektūrų kilmės grybai, iš jų pagaminti šalutiniai produktai arba kombinuotieji pašarai ar sudėtiniai maisto produktai, kurių sudėtyje tokių produktų yra daugiau kaip 50 %, prie jų pridedama mėginių ėmimo ir tyrimų rezultatų ataskaita, arba f) jei šio reglamento IV priede išvardyti produktai yra Fukušimos, Gunmos, Ibarakio, Točigio, Miagio, Saitamos, Tokijo, Čibos, Kanagavos ir Ivatės prefektūrų kilmės arba yra kombinuotieji pašarai ar sudėtiniai maisto produktai, kurių sudėtyje tokių produktų yra daugiau kaip 50 %, prie jų pridedama mėginių ėmimo ir tyrimų rezultatų ataskaita. IV priede pateiktu produktų sąrašu nedaromas poveikis 1997 m. sausio 27 d. Europos Parlamento ir Tarybos reglamentu (EB) Nr. 258/97 dėl naujų maisto produktų ir naujų maisto komponentų (7) nustatytiems reikalavimams, arba g) jei produktų ar daugiau kaip 50 % juos sudarančių sudedamųjų dalių kilmė nežinoma, prie jų pridedama mėginių ėmimo ir tyrimų rezultatų ataskaita.
(4)

be to, minėtų pranešimų duomenimis, pagal Įgyvendinimo reglamento (ES) Nr. 1273/2011 4 straipsnio 1 dalį per dešimt pirmųjų 2013 m. balandžio mėn. darbo dienų pateiktose kvotų, kurių eilės numeriai yra 09.4127 – 09.4128 – 09.4129, paraiškose nurodytas kiekis neviršija tam laikotarpiui nustatyto kiekio;
(33)

Komisija turi įrodymų apie Kinijos operatorių verslo ryšius su Sąjungos importuotojais, patvirtinusiais perkrovą Tailande. Be to, tiriamojo produkto Taivano ir Tailando gamintojų nebendradarbiavimas rodo, kad šiose šalyse vykdoma tinklinių stiklo pluošto audinių perkrova. Be to, staigus importo iš tų dviejų šalių padidėjimas rodo, kad tai įvyko dėl Taivano ir Tailando prekybininkų, atliekančių Kinijos produktų perkrovą į Sąjungą.
14 straipsnio 1 dalies a punkto teiginys apie sveikumą, kuriame nurodomas susirgimo rizikos mažinimas

Cargill Incorporated, veikianti per Cargill Health and Nutrition, c/o Cargill R&D Centre Europe, Havenstraat 84, B-1800 Vilvoorde, Belgium

Miežių beta gliukanas

Miežių beta gliukano poveikis mažinant cholesterolio kiekį kraujyje yra įrodytas. Didelis cholesterolio kiekis yra rizikos susirgti koronarine širdies liga veiksnys.

Vartotojui pateikiama informacija, kad teigiamas poveikis atsiranda per parą suvartojant 3 g miežių beta gliukano. Šį teiginį galima naudoti maisto produktams, kurių kiekybinėje porcijoje yra bent 1 g miežių beta gliukano.
2. Dirbinys (vadinamoji lanksčios klaviatūros sąranka), kurio pagrindinė dalis (jos apytikriai matmenys 56 × 42 × 1 mm) yra perjungimo įtaisas, sudarytas iš dviejų membranų: — viršutinės poliimido membranos, kurios apatinėje pusėje yra 24 variniai kontaktiniai taškai, — apatinės poliimido membranos, kurios viršutinėje pusėje yra spausdintinė grandinė su 24 variniais kontaktiniais taškais. Virš viršutinės membranos yra apsauginė permatoma plastikinė plėvelė, ant kurios atspausdintas mobiliojo telefono klaviatūros atvaizdas, o po apatine membrana – apsauginis popierinis sluoksnis. Prie pagrindinės dirbinio dalies prijungti šie komponentai: — du plokšti elektros laidininkai su jungtimis, — du spausdintinių grandinių blokai su aktyviaisiais ir pasyviaisiais komponentais, šviesos jutikliu ir Holo efekto jungikliu, skirtu klaviatūros apšvietimo sistemai valdyti. Dėl specifinės formos ir konstrukcijos dirbinys skirtas montuoti į konkretaus modelio mobilųjį telefoną.

8517 70 90
(11)

siekiant užtikrinti, kad būtų tinkamai įgyvendintas reikalavimas nustatyti, ar pagrindinė prekybos akcijomis vieta yra ne Sąjungoje, reikėtų nustatyti pereinamojo laikotarpio tvarką pirmą kartą nustatant akcijų, kurioms taikoma išimtis pagal Reglamento (ES) Nr. 236/2012 16 straipsnį, sąrašą. Be to, nors akcijų, kurioms taikoma išimtis, sąrašas galioja dvejus metus, būtina numatyti tam tikro lankstumo, nes yra atvejų, kai per dvejų metų laikotarpį gali prireikti tą sąrašą peržiūrėti;
(6)

šios srities Europos Sąjungos teisės aktų nėra, todėl mažesnio rūgštingumo actas gali būti teisėtai gaminamas ir parduodamas Europos Sąjungoje, taip pat importuojamas į Europos Sąjungą. Be to, „ “ („Zhenjiang Xiang Cu“) yra ryžių actas, pasižymintis išskirtinėmis savybėmis ir susijęs su Kinijos virtuve. Taigi nei pavojaus suklaidinti vartotojus, nei grėsmės sąžiningai ar tradicinei vartosenai negalėtų būti nustatyta dėl to, kad Europos Sąjungoje parduodamas „ “ („Zhenjiang Xiang Cu“), kurio mažiausias bendrasis rūgštingumas – 4,5 g/100 ml;
(3)

siekiant užtikrinti, kad pašalinimas iš rinkos išliktų veiksminga krizių prevencijos ir valdymo priemonė, didžiausios paramos už pašalinimą iš rinkos sumos turėtų būti padidintos tiems vaisiams ir daržovėms, kuriems šiuo metu teikiamos paramos dydis yra ypač mažas, palyginti su vidutinėmis gamintojo kainomis Sąjungoje. Tai pasakytina apie pomidorus, vynuoges, abrikosus, kriaušes, baklažanus ir melionus. Be to, siekiant išvengti per didelių kompensacijų už pigesnių perdirbti skirtų pomidorų pašalinimą iš rinkos, nuo birželio 1 d. iki spalio 31 d., t. y. laikotarpiu, per kurį perdirbti skirti pomidorai gali būti pašalinti iš rinkos, pagamintiems pomidorams turėtų būti nustatyta diferencijuota suma;
2.

Reglamento (ES) Nr. 43/2012 IIC priedo 1.2 punktas pakeičiamas taip: „1.2 Laivams, žvejojantiems pasyviaisiais tinklais, kurių tinklinio audeklo akių dydis yra 120 mm arba didesnis, ir kurie pagal žvejybos įrašus per pastaruosius trejus metus paprastųjų jūrų liežuvių sužvejojo mažiau nei 300 kg gyvojo svorio per metus, šis priedas netaikomas, jeigu: a) 2012 m. valdymo laikotarpiu tokie laivai paprastųjų jūrų liežuvių sužvejoja mažiau nei 300 kg gyvojo svorio; b) jūroje iš tokių laivų žuvis neperkraunama į kitą laivą; ir c) ne vėliau kaip 2012 m. liepos 31 d. ir 2013 m. sausio 31 d. kiekviena atitinkama valstybė narė Komisijai pateikia ataskaitą, nurodydama šių laivų per pastaruosius trejus metus sužvejotų paprastųjų jūrų liežuvių kiekius ir 2012 m. sužvejotų paprastųjų jūrų liežuvių kiekius. Jei neįvykdoma bent viena iš šių sąlygų, atitinkamiems laivams nedelsiant vėl pradedamas taikyti šis priedas.“
1.

Įterpiamas toks straipsnis: „3b straipsnis 1. Draudžiama: a) į Sąjungą importuoti medžio anglis, jeigu i) jų kilmės šalis – Somalis arba ii) jos eksportuotos iš Somalio; b) pirkti anglis, kurios yra Somalio teritorijoje arba kurių kilmės šalis – Somalis; c) gabenti anglis, jei jų kilmės šalis – Somalis arba jei jos iš Somalio eksportuojamos į kitą šalį; d) teikti tiesioginę arba netiesioginę finansavimo ar finansinę pagalbą, taip pat draudimo ir perdraudimo paslaugas, susijusias su a, b ir c punktuose nurodytu medžio anglies importu į Somalį, eksportu iš Somalio ar pirkimu iš Somalio; ir e) sąmoningai ir apgalvotai dalyvauti veikloje, kuria tiesioginiai arba netiesiogiai siekiama nesilaikyti arba dėl kurios nesilaikoma a, b, c ir d punktuose nurodytų draudimų. 2. Šiame straipsnyje „medžio anglis“ – II priede išvardyti produktai. 3. 1 dalyje nurodytas draudimas netaikomas medžio angliai, kuri iš Somalio eksportuota, Somalyje pirkta arba iš jo išgabenta iki 2012 m. vasario 22 d.“
(3)

be to, Lenkija paprašė į Direktyvos 2005/36/EB II priedą įtraukti traukinio viršininko („kierownik pociągu“) profesiją. Šios profesijos mokymo programos atitinka tos direktyvos 11 straipsnio c punkto ii papunktyje nurodytas sąlygas, nes pagal jas vykdomo mokymo lygis prilygsta mokymo pagal tos direktyvos 1 straipsnio c punkto i papunktį lygiui ir šios programos užtikrina mokomo asmens parengimą pagal profesinį standartą, pagal kurį rengiama panašiai veiklai ir pareigoms, kaip matyti iš šių teisės aktų: 1999 m. sausio 8 d. Švietimo sistemos reformos įgyvendinimo įstatymas (Lenkijos Respublikos oficialusis leidinys, 1999, Nr. 12, 96 punktas); 2003 m. kovo 28 d. Geležinkelių transporto įstatymas (Lenkijos Respublikos oficialusis leidinys, 2003, Nr. 86, 789 punktas); 2004 m. rugpjūčio 16 d. infrastruktūros ministro potvarkis dėl pareigų, tiesiogiai susijusių su geležinkelių eismo valdymu ir sauga, sąrašo ir sąlygų, kurias turi atitikti asmenys, einantys šias pareigas ir vairuojantys geležinkelių transporto priemones (Lenkijos Respublikos oficialusis leidinys, 2004, Nr. 212, 2152 punktas); 2005 m. liepos 18 d. infrastruktūros ministro potvarkis dėl bendrųjų geležinkelių eismo valdymo ir signalizavimo sąlygų (Lenkijos Respublikos oficialusis leidinys, 2005, Nr. 172, 1444 punktas);
(7)

kadangi pagrindinė pavadinimų „Karlsbader Oblaten“ ir „Karlovarské oplatky“ dalis yra tapati, pagrįsta daryti išvadą, kad taikant Reglamento (EB) Nr. 510/2006 7 straipsnio 3 dalies c punktą šie pavadinimai iš dalies tapatūs. Be to, kadangi vienas pavadinimas yra tiesioginis kito vertimas, produktų pavadinimai yra panašūs fonetiškai, produktai – vizualiai, ir jų kilmė bendra, Reglamento (EB) Nr. 510/2006 13 straipsnyje, ypač jo 1 dalies b punkte, numatytoji apsauga reikštų, kad „Karlovarské oplatky“ įregistravimo atveju kompetentingas teismas galėtų nuspręsti, kad vafliai tokiu pavadinimu saugomi nuo pavadinimo „Karlsbader Oblaten“ naudojimo. Taigi iš pateiktų įrodymų matyti, kad „Karlovarské oplatky“ įregistravimu būtų pakenkta tolesniam pavadinimo „Karlsbader Oblaten“ naudojimui, kaip apibrėžta Reglamento (EB) Nr. 510/2006 7 straipsnio 3 dalies c punkte;
42G

Be to, apie kiekvienos rūšies tolesnę kontrolę ūkio subjektas atskleidžia šią informaciją: a) turto perdavimo datą pripažintą pelną arba nuostolius; b) tiek ataskaitiniu laikotarpiu, tiek apskritai ūkio subjekto pripažintas pajamas ir išlaidas dėl finansinio turto, kurio pripažinimas nutrauktas, tolesnės kontrolės (pvz., išvestinių finansinių priemonių tikrosios vertės pokyčiai); c) jei tam tikru ataskaitiniu laikotarpiu bendra pajamų iš perdavimo veiklos (kuri atitinka pripažinimo nutraukimo kriterijus) suma nevienodai pasiskirsčiusi per visą ataskaitinį laikotarpį (pvz., jei didelė visos perdavimo veiklos dalis vykdoma paskutinėmis ataskaitinio laikotarpio dienomis): i) kada vykdyta didžioji dalis perdavimo veiklos tą ataskaitinį laikotarpį (pvz., per paskutines penkias dienas iki ataskaitinio laikotarpio pabaigos); ii) tą ataskaitinio laikotarpio dalį pripažinta perdavimo veiklos suma (pvz., susijęs pelnas ar nuostoliai); ir iii) bendra pajamų iš perdavimo veiklos suma, gauta tą ataskaitinio laikotarpio dalį. Ūkio subjektas šią informaciją pateikia apie kiekvieną laikotarpį, kurio bendrųjų pajamų ataskaita teikiama.
(5)

Be to, CONTAM grupė, atsižvelgdama į poveikio ribas (PR), padarė išvadą, kad vidutinio apskaičiuoto poveikio per maistą atveju didelio susirūpinimo dėl vartotojų sveikatos nekyla. Tačiau didelį poveikį per maistą patiriančių vartotojų atveju poveikio ribos (PR) beveik prilygo arba buvo mažesnės nei 10 000, o tai gali kelti didelį susirūpinimą dėl vartotojų sveikatos.
(16)

Nagrinėjamasis produktas – KLR kilmės plonas kreidinis popierius, kuris yra iš vienos ar abiejų pusių dengtas popierius ar kartonas (išskyrus kraftpopierių ar kraftkartoną), lakštais ar ritiniais, kurio masė ne mažesnė nei 70 g/m2, bet ne didesnė nei 400 g/m2 ir kurio ryškumas daugiau nei 84 (matuojant pagal ISO 2470-1) (toliau – nagrinėjamasis produktas arba PKP) ir kurio KN kodai šiuo metu yra ex 4810 13 20, ex 4810 13 80, ex 4810 14 20, ex 4810 14 80, ex 4810 19 10, ex 4810 19 90, ex 4810 22 10, ex 4810 22 90, ex 4810 29 30, ex 4810 29 80, ex 4810 99 10, ex 4810 99 30 ir ex 4810 99 90.
(77)

Nustatyta, kad nubaustų Prancūzijos bendrovių duomenys neturėtų didelės įtakos nustatytiems pradinio tyrimo faktams, susijusiems su vadinamaisiais mikroekonominiais rodikliais. Per pradinio tyrimo nagrinėjamąjį laikotarpį atrinktų bendrovių pelningumas sumažėjo nuo 3,5 iki – 8,9 %. Jei nubausti Prancūzijos gamintojai nebūtų buvę atrinkti, pelningumas būtų sumažėjęs nuo 3,1 iki – 6,5 %. Atrinktų bendrovių investicijų grąža sumažėjo nuo 15,6 iki – 27,5 %; be nubaustų Prancūzijos gamintojų ji būtų sumažėjusi nuo 19,3 iki – 38,9 %. Atrinktų bendrovių investicijos sumažėjo 80 %; be nubaustų Prancūzijos gamintojų jos būtų sumažėjusios 86 %. Atrinktų gamintojų grynųjų pinigų srautas sumažėjo nuo 7,6 mln. iki 59 000 EUR; be nubaustų Prancūzijos gamintojų jis būtų sumažėjęs nuo 1,5 mln. iki – 69 000 EUR. Dėl visos Sąjungos pramonės makroekonominių duomenų, neatsižvelgiant į nubaustų Prancūzijos gamintojų duomenis padėtis būtų šiek tiek kitokia. Per pradinio tyrimo nagrinėjamąjį laikotarpį Sąjungos pramonės gamyba sumažėjo 10 %; be nubaustų Prancūzijos gamintojų ji būtų sumažėjusi 1 %. Sąjungos pramonės užimtumas sumažėjo 9 %; be nubaustų Prancūzijos gamintojų jis būtų beveik nepakitęs. Sąjungos pramonės pardavimo vertė sumažėjo 7 %; be nubaustų Prancūzijos gamintojų ji būtų padidėjusi 5 %. Sąjungos pardavimo apimtis sumažėjo 10 %; be nubaustų Prancūzijos gamintojų ji būtų padidėjusi 1 %.
—

Jushi Group (Jushi Group Co., Ltd.; Jushi Group Chengdu Co., Ltd.; Jushi Group Jiujiang Co. Ltd.; Jushi P-D Interglas Co. Ltd.; China National Building Materials & Equipment Import and Export Corporation; CNBM International Corporation; Tongxiang Leishi Mineral Powder Co., Ltd.; Tongxiang Juzhen Mining Co., Ltd.; Tongxiang Jinshi Precious Metal Equipment Co., Ltd.; Zhejiang Songyang Mingshi Mining Co., Ltd. ir Zhenshi Group Zhejiang Yushi Int Logistics), ir
(4)

Europos maisto saugos tarnybos (toliau – Tarnyba) 2009 m. gruodžio 9 d. (2) priimtoje nuomonėje kartu su 2009 m. rugsėjo 15 d. (3) ir 2008 m. balandžio 15 d. (4) priimtomis nuomonėmis daroma išvada, kad metionino hidroksianalogo mangano chelatas nedaro nepageidaujamo poveikio gyvūnų sveikatai, žmonių sveikatai ar aplinkai. Pagal 2008 m. balandžio 15 d. priimtą nuomonę šį preparatą galima laikyti mangano šaltiniu, be to, preparatas atitinka visų rūšių gyvūnų maistinio priedo kriterijus. Tarnyba rekomenduoja taikyti atitinkamas naudotojų saugos priemones. Ji nemano, kad reikia nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
3.

999 – nuorodos numeris, sudarytas iš ne daugiau kaip trijų skaitmenų, kurį, kaip nurodyta 58 straipsnio 1 dalies c punkte, skiria: a) kiekvienos valstybės narės kompetentinga institucija, kuri jį suteikia kontrolės įstaigoms arba kontrolės institucijoms, kurioms pagal Reglamento (EB) Nr. 834/2007 27 straipsnį ji pavedė vykdyti kontrolės užduotis; b) Komisija, kuri jį suteikia: i) kontrolės įstaigoms ir kontrolės institucijoms, nurodytoms Komisijos reglamento (EB) Nr. 1235/2008 (1) 3 straipsnio 2 dalies a punkte ir įtrauktoms į to reglamento I priedo sąrašą; ii) trečiųjų šalių kompetentingoms institucijoms arba kontrolės įstaigoms, nurodytoms Reglamento (EB) Nr. 1235/2008 7 straipsnio 2 dalies f punkte ir įtrauktoms į to reglamento III priedo sąrašą; iii) kontrolės įstaigoms ir kontrolės institucijoms, nurodytoms Reglamento (EB) Nr. 1235/2008 10 straipsnio 2 dalies a punkte ir įtrauktoms į to reglamento IV priedo sąrašą; c) kiekvienos valstybės narės kompetentinga institucija, kuri Komisijos siūlymu jį suteikia kontrolės įstaigoms arba kontrolės institucijoms, kurioms pagal Reglamento (EB) Nr. 1235/2008 19 straipsnio 1 dalies ketvirtą pastraipą (leidimai importuoti) iki 2012 m. gruodžio 31 d. leista išduoti patikrinimo sertifikatą.
(15)

Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį reglamentą ir jis nėra jai privalomas ar taikomas. Kadangi šis reglamentas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio reglamento, Danija turi nuspręsti, ar jį įtrauks į savo nacionalinę teisę.
1.

3 straipsnio 1 pastraipos a–f punktai pakeičiami taip: „a) ketvirtinę informaciją apie importą iš trečiųjų šalių, suskirstytą pagal kombinuotosios nomenklatūros kodą ir kilmės šalį, atpažįstamą pagal šalių ir teritorijų nomenklatūrose nustatytus Bendrijos užsienio prekybos statistinių duomenų kodus, išdėstytus Komisijos reglamente (EB) Nr. 1779/2002 (7), atsižvelgiant į šio reglamento 9 straipsnio trečią pastraipą; b) ketvirtinę informaciją apie eksportą į trečiąsias šalis, įskaitant bet kokį ne žemės ūkio kilmės etilo alkoholio eksportą, atsižvelgiant į šio reglamento 9 straipsnio trečią pastraipą; c) ketvirtinę informaciją apie gamybą, suskirstytą pagal produktus, iš kurių alkoholis pagamintas; d) informaciją apie per praėjusį ketvirtį suvartotą kiekį, suskirstytą pagal vartojimo sektorius; e) informaciją apie alkoholio gamintojų jų šalyje turimas atsargas kiekvienų metų pabaigoje; f) informaciją apie numatomą gamybą einamiesiems metams, du kartus per metus, atitinkamai iki vasario 28 d. ir rugpjūčio 31 d.
(2)

Vėliau Komisija gavo bendrovės Eastman Chemical (Malaysia) SDN.BHD (toliau – pareiškėjas) prašymą inicijuoti Reglamento (EB) Nr. 192/2007 naujojo eksportuotojo peržiūrą pagal pagrindinio reglamento 11 straipsnio 4 dalį. Pareiškėjas teigė, kad jis per tiriamąjį laikotarpį, kuriuo remiantis nustatytos antidempingo priemonės, t. y. 1998 m. spalio 1 d.–1999 m. rugsėjo 30 d. (toliau – pradinis tiriamasis laikotarpis), neeksportavo tam tikro PET į Bendriją ir kad jis nesusijęs su jokiais tam tikrą PET eksportuojančiais gamintojais, kuriems taikomos minėtosios antidempingo priemonės. Be to, pareiškėjas teigė, kad tam tikrą PET jis pradėjo eksportuoti į Bendriją pasibaigus pradiniam tiriamajam laikotarpiui.